Document ID: 32015D0570

KOMISIJOS ĮGYVENDINIMO SPRENDIMAS (ES) 2015/570
2015 m. balandžio 7 d.
kuriuo patvirtinami afrikinio kiaulių maro likvidavimo laukinių kiaulių populiacijoje tam tikrose Estijos ir Latvijos srityse planai
(pranešta dokumentu Nr. C(2015) 2200)
(Tekstas autentiškas tik estų ir latvių kalbomis)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2002 m. birželio 27 d. Tarybos direktyvą 2002/60/EB, nustatančią konkrečias nuostatas dėl afrikinio kiaulių maro kontrolės ir iš dalies pakeičiančią Direktyvos 92/119/EEB nuostatas dėl Tešeno ligos ir afrikinio kiaulių maro (1), ypač į jos 16 straipsnį,
kadangi:
(1)
Direktyva 2002/60/EB buvo nustatytos afrikinio kiaulių maro kontrolės būtiniausios Sąjungos priemonės, įskaitant priemones, taikytinas patvirtinus afrikinio kiaulių maro atvejus laukinių kiaulių populiacijoje;
(2)
2014 m. Estija ir Latvija patvirtino afrikinio kiaulių maro atvejus laukinių kiaulių populiacijoje ir ėmėsi Direktyvoje 2002/60/EB nustatytų ligos kontrolės priemonių. Siekiant nustatyti tinkamas kontrolės priemones ir užkirsti kelią ligos plitimui Komisijos įgyvendinimo sprendimo 2014/709/ES (2) priede buvo nustatytas didelės rizikos sričių Sąjungos sąrašas. To priedo I, II ir III dalyse nurodytos Estijos ir Latvijos sritys, kuriose turi būti įgyvendinti likvidavimo planai;
(3)
atsižvelgdamos į epidemiologinę situaciją, Estija ir Latvija pagal Direktyvą 2002/60/EB pateikė Komisijai afrikinio kiaulių maro likvidavimo atitinkamose šių valstybių narių srityse planus;
(4)
Komisija išnagrinėjo Estijos ir Latvijos pateiktus planus ir nustatė, kad jie atitinka Direktyvą 2002/60/EB;
(5)
šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
PRIĖMĖ ŠĮ SPRENDIMĄ
1 straipsnis
Patvirtinamas 2014 m. gruodžio 11 d. Estijos pateiktas afrikinio kiaulių maro likvidavimo Įgyvendinimo sprendimo 2014/709/ES priede nurodytose srityse planas.
2 straipsnis
Patvirtinamas 2014 m. rugsėjo 26 d. Latvijos pateiktas afrikinio kiaulių maro likvidavimo Įgyvendinimo sprendimo 2014/709/ES priede nurodytose srityse planas.
3 straipsnis
Estija ir Latvija priima įstatymus ir kitus teisės aktus, kuriais įgyvendinami 1 ir 2 straipsniuose nurodyti planai.
4 straipsnis
Šis sprendimas skirtas Estijos Respublikai ir Latvijos Respublikai.
Priimta Briuselyje 2015 m. balandžio 7 d.

Labels: 18
6